proxectonos/corpus_dominio_legal_administrativo_tmp huggingface dataset:
NOMEAMENTO FUNCIONARIOS DE CARREIRA
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 05/12/2022)

De conformidade co establecido no artigo 62.1. b do Real Decreto Lexislativo 5/2015, do 30 de outubro, polo que se aproba o texto refundido do EBEP, por Resolución desta Alcaldía, do 29 de setembro de 2022, e a proposta do tribunal cualificador do proceso selectivo convocado, en quenda de promoción interna, para cubrir as prazas en propiedade que a continuación se din, faise público o nomeamento como funcionarios de carreira deste Concello das persoas seguintes e para cubrir as prazas de: 4 prazas do Grupo de Clasificación C/Subgrupo C2, a favor das persoas que a continuación se relacionan: 1 praza do Grupo de Clasificación C/Subgrupo C1, a favor da pesoa que a continuación se relaciona: O que se fai público para xeral coñecemento. Vilagarcía de Arousa, 28 de novembro de 2022. O Alcalde-Presidente Asdo/ Alberto Varela Paz
DELEGACIÓN DA ALCALDÍA NA TENENTE DE ALCALDE DONA M.ª ÁNGELES DOMÍNGUEZ FERNÁNDEZ
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 08/03/2022)

Faise pública a seguinte: Asunto: Delegación da Alcaldía na tenente de alcalde M.ª Ángeles Domínguez Fernández Debido á imposibilidade, por circunstancias persoais, de asistir á sesión da Xunta de Goberno Local convocada para o día 14.02.2022 ás 10:00h, e de conformidade co establecido no artigo 47 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, RESOLVO: Primeiro. Designar á 1.ª tenente de alcalde, M.ª Ángeles Domínguez Fernández, para que me substitúa no exercicio das facultades propias da Alcaldía, o día 14.01.2022 desde as 10:00 h ata as 11.00 h. Segundo. Dar conta ao Pleno na primeira sesión que se realice. Terceiro. Publicar esta resolución no Boletín Oficial da Provincia de Pontevedra.” O alcalde. Doriana You Gevers. Documento asinado electronicamente
COBRO SAF MARZO 2022
ADMINISTRACIÓN LOCAL — Municipal — Illa de Arousa, A (Recadación, 18/04/2022)

Mediante Resolucións da Alcaldía 2022-0157 e 2022-0158, aprobáronse as liquidacións da taxa polo servizo de axuda no fogar correspondente ao mes de marzo do exercicio 2022, por un total de 4.507,62 € Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: — Reposición, perante a Alcaldía deste concello, no prazo de un mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. — Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose. — Calquera outro recurso que as persoas interesadas consideraren oportuno. Prazo de ingreso: o período voluntario de cobranza do tributo indicado, será do día 02/05/2022 ao 01/07/2022, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará polo departamento de Recadación. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. As persoas contribuíntes poden domiciliar este pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde-presidente (Documento asinado dixitalmente).
CORRECCIÓN BASES DA CONVOCATORIA ELABORACIÓN DE 1 BOLSA DE EMPREGO PARA O NOMEAMENTO DE FUNCIONARIOS/AS INTERINOS/AS (AUXILIAR ADMINISTRATIVO)
ADMINISTRACIÓN LOCAL — Municipal — Estrada, A (Persoal, oposicións, 28/06/2022)

Advertido erro na redacción da Cláusula 10ª das bases da convocatoria para a elaboración de 1 Bolsa de emprego para o nomeamento de funcionarios interinos (Auxiliar Administrativo) aprobadas por resolución de Alcaldía n.º 2022-0525 de 25/04/2022 e publicado o anuncio da convocatoria no BOPPO n.º 88 do 09/05/2022 no relativo á terceira proba obrigatoria e eliminatoria, por resolución de Alcaldía n.º 2022- 0864 de 21/06/2022 procedeuse á corrección da mesma quedando do seguinte xeito: Consistirá na realización dunha proba de coñecemento sobre o paquete ofimático de Office ( folla de cálculo e procesador de texto ) con formato tipo test, o cuestionario será de 20 preguntas ( máis 5 de reserva ), con tres respostas alternativas das que so unha será a correcta. O exercicio será cualificado de ero (0) a dez (10) puntos, e será preciso alcanzar un mínimo de 5 puntos para superalo. Serán eliminados aqueles aspirantes que non a obteñan. Consistirá na realización dunha proba de coñecemento sobre o manexo de ferramentas de ofimática (LibreOffice: Writer e Calc Versións 6.2) con formato tipo test; o cuestionario será de 20 preguntas ( máis 5 de reserva ), con tres respostas alternativas das que so unha será a correcta. O exercicio será cualificado de cero (0) a dez (10) puntos, e será preciso alcanzar un mínimo de 5 puntos para superalo. Serán eliminados aqueles aspirantes que non a obteñan. O que se fai público para o seu coñecemento e demais efectos. A Estrada, 21 de xuño de 2022.—O ALCALDE, José C. López Campos
COBRANZA TAXAS MERCADO 1º TRIMESTRE 2022
ADMINISTRACIÓN LOCAL — Municipal — Cambados (Recadación, 30/06/2022)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a PADRON DE TAXAS MERCADO correspondentes a Remesa: MERCADO 1 TRIMESTRE 2022 o seguinte: Durante o prazo comprendido entre 5 de Xullo de 2022 ata o 6 de Setembro de 2022, procederase ó cobro en período voluntario da cota do Padrón citado. a) Mediante ingreso nas contas de recadación do concello abertas nas seguintes entidades bancarias: ABANCA CAIXABANK BANCO SABADELL b) Domiciliación bancaria: O cargo en conta efectuarase durante a segunda semana do mes de Agosto de 2022. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demais conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
PROCESO SELECTIVO PARA A FORMACIÓN DE BOLSA DE EMPREGO PARA O POSTO DE AUXILIAR ADMINISTRATIVO
ADMINISTRACIÓN LOCAL — Municipal — Rosal, O (Persoal, oposicións, 16/05/2022)

Por Resolución de Alcaldía, Decreto núm.2022-0437 de data 09 de maio de 2022, resolveuse a aprobación das bases reguladoras e convocatoria do proceso selectivo para a formación dunha bolsa de emprego para o posto de Auxiliar Administrativo, mediante o sistema de oposición. As persoas que desexen participar neste proceso selectivo deberán presentar unha instancia, cuxo modelo se facilitará na Oficina de asistencia en materia de rexistros do Concello e se atopará habilitado como trámite na Sede Electrónica (https://orosal.sedelectronica.es), xunto ca documentación esixible de acordo cas Bases reguladoras do proceso selectivo. A presentación de solicitudes realizarase, preferentemente, a través da Sede Electrónica do Concello, a través do trámite habilitado ao efecto, de xeito presencial na Oficina de asistencia en materia de rexistros do Concello ou en calquera das formas establecidas no art.16.4 da Lei 39/2015, do 1 de outubro, do Procedemento Administrativo Común das Administracións Públicas. O prazo de presentación de instancias será de 10 días hábiles, a partir do día seguinte á publicación do anuncio da convocatoria no Boletín Oficial da Provincia de Pontevedra. As bases publicaranse íntegramente no taboleiro de anuncios da Sede Electrónica do Concello de O Rosal (https://orosal.sedelectronica.es), no Portal de Transparencia do Concello (https://orosal.sedelectronica.es/transparency) e na páxina web municipal (https://orosal.gal/). A ALCALDESA Ánxela Fernández Callís
ACORDO DA XUNTA VECIÑAL DA ENTIDADE LOCAL MENOR DE BEMBRIVE DE APROBACIÓN INICIAL DE EXPEDIENTE DE MODIFICACIÓN DA BASE 20-BIS: “SUBVENCIÓNS DIRECTAS” DE EXECUCIÓN DO ORZAMENTO PRORROGADO PARA O ANO 2022
ADMINISTRACIÓN LOCAL — Municipal — Entidade Local Menor de Bembrive (Vigo) (Outros documentos, notificacións e informacións públicas, 12/05/2022)

A Xunta Veciñal da Entidade Local Menor de Bembrive, na sesión ordinaria celebrada o día 28 de abril de 2022, aprobou inicialmente o expediente administrativo de modificación do anexo de subvencións nominativas do orzamento prorrogado para o exercicio 2022. A vixencia do presente acordo quedou vinculado e condicionado á aprobación definitiva do expediente de modificación de crédito núm.1/2022 que o financia. De conformidade co artigo 177 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, en concordancia co artigo 169 do mesmo texto legal, exponse ao público durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia, para que os interesados, poidan examinalos e presentar reclamacións ante o Pleno. De non presentarse reclamacións durante o prazo de exposición ao público considerarase definitivamente aprobado; en caso contrario, o Pleno disporá dun prazo dun mes para resolvelas. O Alcalde-Pedáneo, Consagracion Del Dago Langara
DELEGACIÓN DE COMPETENCIAS NA CONCELLEIRA DELEGADA DA ÁREA DE URBANISMO (SOLICITUDES DE ACCESO INFORMACIÓN PÚBLICA ÁREA URBANISMO)
ADMINISTRACIÓN LOCAL — Municipal — Vigo (Outros documentos, notificacións e informacións públicas, 05/09/2022)

Dada a xestión descentralizada das competencias atribuídas ao concello en materia urbanística a través do Organismo Autónomo da Xerencia Municipal de Urbanismo (XMU) o Alcalde en calidade de Presidente da XMU e conforme o disposto no artigo 5.1. q) e 5.2 dos Estatutos da Xerencia Municipal (BOP PO nº198 6.10.2010) en relación co artigo 124.1. ñ) da Lei 7/85, do 2 de abril, de bases de réxime local e artigos 43 e seguintes do RD 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Corporacións Locais (ROF), RESOLVE Primeiro.- Delegar na Concelleira delegada da área de Urbanismo a tramitación e resolución das solicitudes de acceso á información pública ao abeiro da Lei 19/2013, do 9 de decembro, de transparencia, acceso á información pública e bo goberno referida ao ámbito material das súas competencias Segundo.- Notificar a presente resolución a todos/as os/as Concelleiros/as para o seu coñecemento e efectos. Terceiro.- Comunicar a presente resolución aos responsables dos diferentes servizos e áreas municipais para o seu coñecemento e efectos mediante a súa inserción na Intranet municipal. Cuarto.- O presente acordo entrará en vigor no mesmo momento da súa sinatura sen prexuízo da súa publicación no Boletín Oficial da Provincia, publicándose así mesmo na Sede Electrónica municipal aos efectos do disposto no artigo 6 da Lei 19/2013, de 9 de decembro, de Transparencia, Acceso á Información Pública e Bo goberno. Quinto.- Deste acordo darase conta de forma individualizada ao Pleno da Corporación para os efectos de que quede informado da mesma, ao abeiro do disposto no artigo 38 do Real Decreto 2568/1986. Conforme a Concelleira de Contratación, patrimonio e Xestión Municipal, Sonia Pilar Rasanen Garagalza Data e sinatura dixital. O ALCALDE, Abel R. Caballero Álvarez Dou fe, A Secretaria de Administración Municipal, Susana Gallardo Fariña
TRAMITACIÓN DE VEHÍCULO COMO RESIDUO SÓLIDO URBANO
ADMINISTRACIÓN LOCAL — Municipal — Nigrán (Outros documentos, notificacións e informacións públicas, 28/04/2022)

Pola presente notifícase as persoas que se relacionan, que estase a tramitar nas dependencias municipais a declaración de vehículos como residuos sólidos urbanos, MATRÍCULA: 6280BVT PROPIETARIO/A: ANA MARIA ESTHER GEORGETA NACHI O que se lles notifica mediante a presente publicación, ó abeiro do disposto no artigo 45 da Lei 39/2015, de 1 de outubro, do Procedemento Administrativo Común das Administracións Públicas, significándolle ós interesados que dispoñen de quince días para retirar o vehículo, en caso contrario declararase como residuo sólido urbano e procederase o seu alleamento continuándose co expediente para o cobro dos gastos xerados. O ALCALDE Asdo. Juan A. González Pérez (asinado electrónicamente)
CONCESIÓN DE SUBVENCIÓNS A CLUBS DEPORTIVOS DA PROVINCIA DE PONTEVEDRA QUE PARTICIPAN EN COMPETICIÓNS FEDERADAS DE ÁMBITO NÁUTICO NAS MODALIDADES DE PIRAGÜISMO, REMO E VELA PARA O ANO 2022
ADMINISTRACIÓN LOCAL — Provincial — Deputación Provincial (Subvencións e axudas, 07/07/2022)

De conformidade co establecido no artigo 30 da Lei 38/03, de 17 de novembro, xeral de subvencións e no artigo 12.2 da Ordenanza Xeral de Subvencións da Deputación de Pontevedra, publícanse as subvencións concedidas e non concedidas no mes de xuño polo servizo de Deportes da Deputación Provincial, para clubs deportivos da provincia de Pontevedra que participan en competicións federadas de ámbito náutico (piragüismo, remo e vela) para o ano 2022, aprobadas por Xunta de Goberno na súa sesión ordinaria do día 01 de xullo de 2022 Pontevedra, 05 de xullo de 2022
PAGAMENTO DOS XUROS POR EXPROPIACIÓN PARA A OBRA DE CLAVE: PO/17/139.06, NO CONCELLO DE VIGO
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 20/05/2022)

O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días hábiles, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe fixado depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas de Pontevedra, (Avda. Victoria Moreno 43, 1º, 36.003 Pontevedra), mediante presentación electrónica, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. Pontevedra, 12 de maio de 2022 O xefe do Servizo Iain Diego Mauricio Monegal Bouchtaoui
ANUNCIO DA CONVOCATORIA DE CATRO AUXILIARES DE POLICÍA LOCAL, LABORAL TEMPORAL
ADMINISTRACIÓN LOCAL — Municipal — Mos (Persoal, oposicións, 19/05/2022)

Aprobadas por resolución de Alcaldía de data 10/05/2022, as bases e a convocatoria de CATRO (4) AUXILIARES DE POLICÍA LOCAL, laboral temporal, para o Departamento de Seguridade. Ábrese o prazo de presentación de solicitudes, que será de 10 días hábiles a contar desde o día seguinte á publicación deste anuncio no Boletín oficial da Provincia. Os sucesivos anuncios desta convocatoria, cando procedan de conformidade coas bases, publicaranse na sede electrónica deste Concello [http://mos.sedelectronica. gal] [e, de forma potestativa, na páxina web do Concello de Mos [http://mos.es], para maior difusión].
DELEGACIÓN DAS FUNCIÓNS DA ALCALDÍA DO 26-10-2022 ATA O 30-10-2022
ADMINISTRACIÓN LOCAL — Municipal — Moraña (Outros documentos, notificacións e informacións públicas, 26/10/2022)

Logo de aprobar definitivamente o expediente Delegación de Competencias do Alcalde publícase o mesmo para o seu xeral coñecemento e en cumprimento do artigo 44 do Regulamento de organización, funcionamento e réxime xurídico das Entidades Locais, aprobado por Real Decreto 2568/1986, de 28 de novembro, e por ausentarme da localidade no período comprendido entre os días 26-10-2022 ata o 30-10-2022, ámbos incluídos, con motivo de vacacións. VEÑO EN DELEGAR, a totalidade das funcións desta Alcaldía no Tenente de Alcalde, Adrián Fernández-Albor Batallán, polo citado periodo. Contra a presente Resolución, que pon fin á vía administrativa, pode interpor alternativamente recurso de reposición potestativo ante a alcaldía deste Concello, no prazo dun mes a contar desde o día seguinte ao da publicación do presente anuncio, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas; ou ben interpor directamente recurso contencioso-administrativo, ante o Xulgado do Contencioso-Administrativo de Pontevedra, no prazo de dous meses, a contar desde o día seguinte ao da publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Se se optase por interpor o recurso de reposición potestativo non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida interpor Vde. calquera outro recurso que puidese estimar máis conveniente ao seu dereito. Documento asinado electronicamente
RESOLUCIÓN LISTA DEFINITIVA ASPIRANTES ADMITIDOS/AS E EXCLUÍDOS/AS, DATA CONSTITUCIÓN TRIBUNAL E PRIMEIRO EXERCICIO PROCESO SELECTIVO DÚAS PRAZAS SUBALTERNO DE ADMINISTRACIÓN XERAL INCLUIDÍAS NA AMPLIACIÓN DA OEP DO ANO 2021, POLA QUENDA LIBRE
ADMINISTRACIÓN LOCAL — Municipal — Pontevedra (Persoal, oposicións, 27/07/2022)

A concellería delegada do Servizo de Persoal e Cultura, en data 21/07/2022 ditou a seguinte resolución: Por Resolución da Concelleira Delegada do Servizo de Persoal e Cultura (publicada no BOP núm.126, do 4 de xullo de 2022) aprobouse as lista provisional de aspirantes admitidos/as e excluídos/as e as composición do tribunal do proceso selectivo convocado para cubrir dúas prazas de subalterno da escala de administración xeral, incluídas na ampliación da OEP do ano 2021, pola quenda libre De conformidade co previsto nas Bases da Convocatoria, Primeiro.- Aprobar a lista definitiva de aspirantes admitidos/as e excluídos/as do proceso selectivo convocado.
DELEGACIÓN DA CELEBRACIÓN DO MATRIMONIO CIVIL DE 28-04-2022
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 04/05/2022)

Fago pública a resolución da Alcaldía que se transcribe: Vista a solicitude para a celebración do matrimonio civil entre D GEORGY JOSE ALIRIO LUESO CABARROCAS e RICARDO PEDRO MIRAUT NASTURICA. Vista a comunicación do Xulgado de Paz de Vilaboa, na que achega os datos dos contraentes para a celebración do matrimonio civil segundo expediente tramitado no Rexistro Civil de Vigo rexistrado baixo o número 204/2022. Visto que achega á comunicación toda a documentación necesaria para que a Alcaldía autorice e celebre o matrimonio civil entre os interesados, os cales solicitaron ante o Rexistro Civil que o casamento se celebrara pola Alcaldía do Concello de Vilaboa. Examinada a documentación que a acompaña, en virtude do artigo 51 do Código Civil, no que se establece que o Alcalde será competente para autorizar o matrimonio, PRIMEIRO. Autorizar o matrimonio civil entre D GEORGY JOSE ALIRIO LUESO CABARROCAS e RICARDO PEDRO MIRAUT NASTURICA. SEGUNDO. Fixar a celebración do matrimonio para o día 30 de abril de 2022, ás 13:00 horas en Rectoral de Cobres, desta localidade, tal como solicitaran os mesmos. TERCEIRO. Notificar aos interesados a autorización de matrimonio e o día e hora en que se vai celebrar o matrimonio civil. CUARTO. Delegar na Concelleira María Canosa Otero a celebración do matrimonio civil. QUINTO. Esta delegación terá efectos dende o día seguinte á data deste Decreto, sen prexuízo da súa publicación no Boletín Oficial da Provincia e no taboleiro de edictos do concello. DOCUMENTO ASINADO ELECTRONICAMENTE.
APROBACIÓN INICIAL EXPEDIENTE DE MODIFICACIÓN DE CRÉDITOS Nº 11/2022–SUPLEMENTO DE CRÉDITO Nº 1/2022
ADMINISTRACIÓN LOCAL — Municipal — Tui (Presupostos e cadros de persoal, 13/04/2022)

Aprobado inicialmente polo Pleno da corporación, en sesión ordinaria de data 31 de marzo de 2022, o Expediente de Modificación de Créditos nº 11/2022–Suplemento de Crédito nº 1/2022, con cargo ao Remanente Líquido de Tesourería para gastos xerais, para financiar o suplemento de crédito nos gastos derivados do Expediente de Recoñecemento Extraxudicial de Créditos nº 1/2022, exponse ao público ao abeiro do artigo 177.2 e 169 do R. D. Lexislativo.2/2004, do 5 de marzo, polo que se aproba o Texto Refundido da Lei Reguladora das Facendas Locais, no departamento de intervención do Concello, mediante edicto publicado no Boletín Oficial da Provincia de Pontevedra e no Taboleiro de Edictos da Sede Electrónica deste Concello por un período de quince días hábiles, contados a partir do seguinte ao da publicación deste anuncio no BOP, para que os interesados poidan examinar o expediente e presentar as reclamacións que estimen oportunas. O devandito expediente considerarase definitivamente aprobado de non presentarse reclamacións ao mesmo. Tui, O Alcalde, Enrique Cabaleiro González. Documento asinado dixitalmente á marxe
APROBACIÓN INICIAL DO SUPLEMENTO DE CRÉDITO FINANCIADO CON CARGO A MAIORES INGRESOS
ADMINISTRACIÓN LOCAL — Municipal — Valga (Presupostos e cadros de persoal, 11/11/2022)

Acordo do Pleno do Concello de Valga polo que se aproba inicialmente o expediente de modificación de créditos núm. SC 1/2022 do orzamento en vigor, na modalidade de suplemento de crédito financiado con cargo a maiores ingresos da participación de tributos do Estado, anualidade 2022. O Pleno deste Concello, en sesión ordinaria celebrada o día 7 de novembro de 2022, acordou a aprobación inicial do expediente de suplemento de crédito financiado con cargo a maiores ingresos da participación de tributos do Estado, anualidade 2022. Aprobado inicialmente o expediente de suplemento de crédito financiado con cargo a maiores ingresos, por acordo do Pleno de data 7 de novembro de 2022, en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio neste Boletín Oficial da Provincia. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Se transcorrido o devandito prazo non se presentaron alegacións, considerarase aprobado definitivamente o devandito acordo. Asinado dixitalmente en data ao marxe. O alcalde — José Mª Bello Maneiro
DH. A36.17460 MODIFICACIÓN DE CARACTERÍSTICAS DA CONCESIÓN DUN CAUDAL DE AUGA A EVA IGLESIAS FRAGOSO, NO CONCELLO DA ESTRADA (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 15/07/2022)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 25 de maio de 2022 e como resultado do expediente incoado para o efecto, outorgouse a Eva Iglesias Fragoso a oportuna modificación de características da concesión para o aproveitamento de 201,65 m3 anuais de auga que procede dun manancial situado no lugar de Outeiro, na parroquia de Codeseda (San Xurxo), no concello da Estrada (Pontevedra) con destino a uso doméstico e a rega. Santiago de Compostela, 21 de xuño de 2022 O xefe do Servizo de Tramitación Técnico-Administrativa do Dominio Público Hidráulico Mercedes Gloria Muñido Almolda
RECTIFICACIÓN ANUNCIO APROBACIÓN BASES REGULADORAS DO CERTAME DE ALFOMBRAS FLORAIS CORPUS CHRISTI 2022 DO CONCELLO DE BAIONA.
ADMINISTRACIÓN LOCAL — Municipal — Baiona (Subvencións e axudas, 18/05/2022)

Advertido erro no Anuncio de aprobación de Bases do Certame de Alfombras Florais do Corpus Christi 2022 do Concello de Baiona, publicado no BOPPO nº 92 de data 13/05/2022, procédese a publicar a oportuna rectificación. Donde dí: - A Procesión do Corpus este ano é o domingo 10 de xuño ás 12:00h da mañá polo que os tapices florais terán que estar rematados antes da celebración da procesión.” Dede dicir: - A Procesión do Corpus este ano é o domingo 19 de xuño ás 12:00h da mañá polo que os tapices florais terán que estar rematados antes da celebración da procesión.” Baiona, 13/05/2022 D. Carlos Gómez Prado, Alcalde do Concello de Baiona.
NOMEAMENTO FUNCIONARIOS DE CARREIRA
ADMINISTRACIÓN LOCAL — Municipal — Vilagarcía de Arousa (Persoal, oposicións, 16/03/2022)

De conformidade co establecido no artigo 62.1. b do Real Decreto Lexislativo 5/2015, do 30 de outubro, polo que se aproba o Texto refundido da Lei do Estatuto Básico do Empregado Público, por Resolución desta Alcaldía, do 25 de febreiro de 2022, e a proposta do tribunal cualificador do proceso selectivo convocado, en quenda de promoción interna, para cubrir as prazas en propiedade que a continuación se din, faise público o nomeamento como funcionarios de carreira deste Concello das persoas siguientes e para cubrir as prazas de: 1 PRAZA DE ADMINISTRATIVA DE ADMINISTRACIÓN XERAL, a favor de: 2 PRAZAS DE XESTORA SOCIOCULTURAL, a favor de: O que se fai público para xeral coñecemento. Vilagarcía de Arousa, 8 de marzo de 2022. O Alcalde–Presidente Alberto Varela Paz Sinatura dixitalizada
DELEGACIÓN DA ATRIBUCIÓN DE AUTORIZACIÓN DE MATRIMONIO CIVIL NA CONCELLEIRA NOELIA PÉREZ DOMÍNGUEZ
ADMINISTRACIÓN LOCAL — Municipal — Salceda de Caselas (Outros documentos, notificacións e informacións públicas, 19/07/2022)

Por Decreto de Alcaldía número 2022-&, do 08 de xullo de 2022, acordouse delegar puntualmente na Ionut Bogdan Añua Garcia Ubero Patricia Begoña Ouariach Vall Llosera a atribución para a autorización do matrimonio civil entre Luis Leopoldo Cuichan Daniele e Lorena Fernanda Meryama Quiñoa Del Carmen que se celebrará na Casa do Concello (Salón de Plenos) o vindeiro 30 de xullo ás 18 horas. O que se fai público en virtude do disposto nos artigos 144 a 118 do Real Decreto 2568/1986, de 28 de novembro, polo que se aproba o regulamento de organización, funcionamento e réxime xurídico das Entidades Locais DOCUMENTO ASINADO ELECTRONICAMENTE.
ASEMBLEA EXTRAORDINARIA AGOSTO DE 2022
SECCIÓN NON OFICIAL —  — Comunidad de Usuarios da Traída de Augas de Setados (Outros documentos, notificacións e informacións públicas, 08/08/2022)

Co presente escrito, convocase a todos os usuarios da Traida de Augas de Setados á Asamble Xeral Extraordinaria que se celebrará en 1º CONVOCATORIA as 11:00 hora do Domingo día 21 de Agosto de 2022 na Escola de dita parroquia. Citando en 2º CONVOCATORIA e esperando os 30 min. Obrigatorios comezaráse a reunión cos asistentes que as 11:30 horas estén presentes sin posibilidade de admitir reclamacións por os non asistentes a dita reunión Xeral Extrardinaria Anual.1º- LECTURA E APROBACION DA ACTa ANTERIOR 2º-. INFORME DO PRESIDENTE 3º-. RENOVACION DO EQUIPO DIRECTIVO E XUNTA DE XURADO.4º- AXUDAS E SUBVENCIÓNS 5º- ROGOS E PREGUNTAS. PRESIDENTE SECRETARIO
CONVOCATORIA DA ASEMBLEA XERAL ORDINARIA DA COMUNIDADE DE AUGAS DE SAN ANDRÉS DE FIGUEIRIDO
SECCIÓN NON OFICIAL —  — Comunidade de Augas San Andrés de Figueirido (Outros documentos, notificacións e informacións públicas, 07/02/2022)

O que subscribe, Don Gregor Joao Augusto El Fadili Pilacuan, con DNI 3*******J, e actuando como Presidente da Comunidade de Usuarios de _San Andrés de Figueirido, pola presente convoco o vindeiro día 27 de Febreiro de 2022 no Campo de Fútbol de Figueirido, ás 11h en primeira convocatoria e ás 12h en segunda, a asamblea Xeral Ordinaria conforme ó seguinte orden do día e aprobación, no seu caso, do que proceda: 1.—Lectura e aprobación, se procede, da acta anterior 2.—Estado de contas 3.—Traballos realizados 4.—Futuras obras a realizar 5.—Renovación da xunta directiva 6.—Rogos e preguntas O presidente da Comunidade, Gregor Joao Augusto El Fadili Pilacuan, a 28 de Xaneiro de 2022.
BASES FOMENTO CONSUMO LOCAL CON BONOS
ADMINISTRACIÓN LOCAL — Municipal — Forcarei (Outros documentos, notificacións e informacións públicas, 18/02/2022)

Faise público para Xeral coñecemento que en data 11 de febreiro de 2022, mediante Resolución da Alcaldía, foron aprobadas as BASES REGULADORAS DO FOMENTO DO CONSUMO LOCAL NO CONCELLO DE FORCAREI A TRAVÉS DE BONOS. As Bases íntegras atópanse publicadas no Taboleiro de Edictos do Concello de Forcarei, na paxina web municipal (www.forcarei.net), así como na sede electrónica: https://forcarei.sedelectronica. gal/, lugares nos que se publicarán os sucesivos anuncios relacionados co pesente proceso. DOCUMENTO ASINADO ELECTRONICAMENTE NO DÍA DA DATA
LEVANTAMENTO DE ACTAS PREVIAS Á OCUPACIÓN POR EXPEDIENTE DE EXPROPIACIÓN DERIVADO DO PROXECTO DE "MELLORA DA SEGURIDADE VIARIA DO PQ 1+145 AO PQ 1+160 DA EP 9107 CAMIÑO VIRXE DAS MAREAS (O GROVE)” E EXPEDIENTE DE EXPROPIACIÓN".
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 13/04/2022)

O Pleno da Deputación de Pontevedra declarou a urxente ocupación, para os efectos de expropiación forzosa, dos bens e dereitos necesarios para a execución das obras derivadas do proxecto da obra de “Mellora da seguridade viaria do PQ 1+145 ao PQ 1+160 da EP 9107 camiño Virxe das Mareas (O Grove)”. En consecuencia e a tenor do disposto no art.44 da Lei 39/2015, do 1 de outubro, do procedemento administrativo común das Administracións Públicas, dado que hai propietarios descoñecidos ou aos que non se puido notificar, de acordo co disposto nas regras 2ª e 3ª do artigo 52 da Lei de expropiación forzosa, convócase aos propietarios que figuran na relación que se fará pública no Boletín Oficial da Provincia, no Boletín Oficial do Estado, en dous xornais e que se atopa exposta no taboleiro de anuncios do Concello de O Grove e no Servizo de Infraestruturas e Vías Provinciais da Deputación Provincial de Pontevedra, para que asistan ao levantamento das actas previas á ocupación no lugar, día e hora que a continuación se indican. Lugar: Concello de O Grove Data: 2 de maio de 2022 – 10:30 horas Ademais, darase conta da sinalización aos interesados mediante citación individual na que se indicará o día fixado para o levantamento d a acta e no Taboleiro de anuncios do Concello de O Grove, así como no Boletín Oficial da Provincia e no Boletín Oficial do Estado. Estas últimas publicacións, a tenor do disposto no artigo 45 da Lei 39/2015, do 1 de outubro, de procedemento administrativo común das Administracións Públicas, servirán como notificación as persoas interesadas non identificadas, aos titulares de bens e dereitos afectados que sexan descoñecidos e a aqueles dos que se ignore o seu paradoiro. Ao citado acto deberán comparecer os titulares dos bens e dereitos que se expropian persoalmente ou por persoa debidamente autorizada, achegando copia do DNI, os documentos acreditativos da súa titularidade e o último recibo do Imposto de Bens Inmobles, podendo facerse acompañar á súa costa de perito e notario. Documento datado e asinado dixitalmente á marxe.
PRÓRROGA PRAZO PRESENTACIÓN DE SOLICITUDES PARA PARTICIPAR NO XXVIII PREMIO NACIONAL DE PERIODISMO GASTRONÓMICO ÁLVARO CUNQUEIRO
ADMINISTRACIÓN LOCAL — Municipal — Lalín (Outros documentos, notificacións e informacións públicas, 21/01/2022)

Na sesión celebrada pola Xunta de Goberno Local do Concello de Lalín, o día 18 de xaneiro de 2022, adoptouse, por unanimidade dos seus asistentes, o seguinte acordo: CERTIFICO: Que na sesión celebrada pola Xunta de Goberno Local o día 18 de xaneiro de 2022 coa salvedade do previsto no artigo 206 do R. O. F. dos termos de aprobación definitiva da acta adoptouse, entre outros, o seguinte acordo: Vista a proposta da Alcaldía, RELATIVA Á AMPLIACIÓN DO PRAZO DE PRESENTACIÓN DE TRABALLOS Á CONVOCATORIA DO XXVIIIº PREMIO NACIONAL DE PERIODISMO GASTRONÓMICO “ÁLVARO CUNQUEIRO”, e na que expón que en vista ao adiamento para o 24 de abril da LIVª. Feira do Cocido de Lalín por mor da situación sanitaria actual, así como da celebración da maior parte dos eventos vencellados á Feira, especialmente, daqueles que pola súa gran afluencia de público impliquen un risco importante de contaxio, a Xunta de Goberno Local por unanimidade dos asistentes acordou: Ampliar o prazo para a presentación de traballos concorrentes á convocatoria do XXVIIIº. Premio Nacional de Periodismo Gastronómico “Álvaro Cunqueiro” ata o próximo 11 de marzo de 2022, ratificando a convocatoria anterior. Inicialmente este prazo estaba establecido ata o 24 de xaneiro de 2022 pero dado o aprazamento da Feira do Cocido ao mes de abril, o prazo de presentación de traballos ao Premio Nacional de Periodismo Gastronómico esténdese ata o 11 de marzo de 2022. En todo caso, se o envío se realiza por correo ordinario, terase en conta a data que figure no cuño postal. E para que conste e unir ó expediente da súa razón, expido a presente en Lalín de orde e co visto e prace da Sra.Silly Garcia Vaquero Toledano, César López Arribas.—Visto e prace, por Delegación da Alcaldía da 1ª Tenente de Alcalde, María Paz Pérez Asorey.
DATA DO PRIMEIRO EXAME DE DÚAS PRAZAS VACANTES DE OFICIAL 1ª ALBANEL, PERSOAL LABORAL FIXO
ADMINISTRACIÓN LOCAL — Municipal — Poio (Persoal, oposicións, 07/12/2022)

De conformidade co establecido na base novena das bases xerais que rexen a convocatoria dos procesos selectivos para cubrir prazas vacantes no concello de Poio incluídas nas distintas ofertas de emprego público 2017, 2018 e 2019 aprobadas por acordo da Xunta de Goberno Local do 10 de marzo de 2020 esta Alcaldía no uso das facultades que ten atribuídas polo art.21 da Lei 7/1985 de 2 de abril, Reguladora das Bases de Réxime Local: Primeiro.- Convocar aos/ás aspirantes que figuran na listaxe definitiva de aspirantes admitidos/as do proceso selectivo para a provisión de dúas prazas vacantes de Oficial albanel (persoal laboral fixo) publicada no Boletín Oficial da Provincia de Pontevedra do 24 de marzo de 2022 número 58 para a realización do 1º exercicio (de carácter obrigatorio e eliminatorio) o Mércores 11 de xaneiro de 2023 ás 09:30 horas no Centro Cultural Xaime Illa Couto de Raxó. Os aspirantes deberán vir provistos do DNI e bolígrafo azul ou lapis. Segundo.- A presente resolución publicarase no Boletín Oficial da Provincia e no Taboleiro de Anuncios do Concello, para xeral coñecemento aos efectos previstos nas bases da convocatoria e, de forma complementaria na Sede Electrónica do Concello. Asinado dixitalmente á marxe na data indicada O Alcalde Luciano Sobral Fernández
ACORDO DA XUNTA VECIÑAL EN SESIÓN ORDINARIA DE 29.09.2022 DE APROBACIÓN DO EXPEDIENTE DE MODIFICACIÓN DE CRÉDITO 3/2022 MEDIANTE CRÉDITO EXTRAORDINARIO FINANCIADO
ADMINISTRACIÓN LOCAL — Municipal — Entidade Local Menor de Bembrive (Vigo) (Presupostos e cadros de persoal, 11/10/2022)

A Xunta Veciñal da Entidade Local Menor de Bembrive, en sesión ordinaria de data 29.09.2022 acordou a aprobación do expediente de modificación de crédito núm.3/2022 na modalidade de crédito extraordinario financiado con cargo a baixas noutras aplicacións, por importe de 3.352,00 €. En cumprimento do disposto no artigo 169.1, por remisión do art.177.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días a contar dende o día seguinte da inserción deste anuncio no Boletín Oficial da Provincia de Pontevedra, para que os interesados poidan examinar os expedientes na Secretaría da ELM de Bembrive e presentar as reclamación que estimen oportunas. Se transcorrido dito prazo non se presentasen alegacións, consideraranse definitivamente aprobado dito acordo. Bembrive, a data de sinatura electrónica O Alcalde-Pedáneo, Asdo. Marcos Castro González
DH. W36.83772, JOAQUÍN COSTA RODRÍGUEZ, SOLICITUDE DE OBRAS DE ALPENDRE AGRÍCOLANO LUGAR DE OUSENSÁ, PARROQUIA DE CALEIRO, CONCELLO DE VILANOVA DE AROUSA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia - Sur (Outros documentos, notificacións e informacións públicas, 25/04/2022)

Joaquín Costa Rodríguez solicita de Augas de Galicia co CIF: Q1500378C, a autorización de obras no lugar de Ousensá 19, parroquia de Caleiro (Santa María), Concello de Vilanova de Arousa (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.83772 As obras solicitadas consisten nun galpón agrícola de 125,26 m² útiles e 135 m² construídos, estrutura e cerramentos de formigón, e cuberta de tella sobre pranchas de fibrocemento, na parcela 36061A018000330000LR, en Ousensa, Santa María de Caleiro, Vilanova de Arousa (Pontevedra), en zona de policía do rego de Tarrío. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilanova de Arousa ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial – Alberto Bosquet Herreros (Sinatura dixital).
CONVOCATORIA SUBVENCIÓNS DESTINADAS AO FOMENTO DE ACTIVIDADES CULTURAIS E DEPORTIVAS PROMOVIDAS POR PERSOAS FÍSICAS OU XURÍDICAS PARA O ANO 2022
ADMINISTRACIÓN LOCAL — Municipal — Cañiza, A (Subvencións e axudas, 11/05/2022)

De conformidade co disposto na Ordenanza Reguladora da concesión de subvencións destinadas ao fomento de actividades culturais e deportivas promovidas por persoas físicas ou xurídicas do Concello da Cañiza (Pontevedra), publicada no BOPPO núm.67 de data 08.04.2005, queda aberto o prazo para que os posibles interesados poidan presentar as súas solicitudes, dende o día seguinte á publicación do presente anuncio no BOPPO e ata o día 30.06.2022. As solicitudes presentadas deberán reunir todos os requisitos establecidos na referida Ordenanza. Os gastos imputaranse á aplicación orzamentaria 2022.334.48000 Documento asinado electrónicamente por Luis Antonio Gómez Piña, Alcalde-Presidente do Concello de A Cañiza.
PROCEDEMENTO ORDE DE EXECUCIÓN (EXP.1585-2022) RELATIVO Á XESTIÓN DA BIOMASA
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 25/08/2022)

De conformidade cos artigos 44 e 46.1 da Lei 39/2015, de 1 de outubro, de Procedemento Administrativo Común das Administracións Públicas, tentada sen efecto a notificación do acto que se indica por causas non imputables á Administración, Ao non ser posible a práctica da comunicación a que se refire o número 2 do artigo 22 da Lei 3/2007, do 9 de abril, de prevención e defensa contra os incendios forestais de Galicia, aos titulares das parcelas que se relacionan a continuación, por causas non imputables a esta administración, de conformidade co disposto no artigo 44 da Lei 39/2015, do 1 de outubro, do procedemento administrativo común das administracións públicas, faise pública a comunicación de xestión da biomasa. Publícase o presente anuncio no Boletin Oficial da Provincia de Pontevedra (BOPPO) para que sirva de notificación á persoa interesada, a cuxo fin se lle comunica que tanto a notificación como o expediente se atopa á súa disposición no Concello de Ponte Caldelas (Avenida de Galicia, 17, 36820 Ponte Caldelas, Pontevedra). Igualmente poderá acceder a través da Sede Electrónica desta entidade. Considerando que o artigo 22.3 da Lei 3/2007, do 9 de abril, de prevención e defensa contra os incendios forestais de Galicia establece que cando non pudiera determinarse a identidade da persoa responsable da xestión da biomasa vexetal e retirada de especies arbóreas prohibidas ou resultase infructuosa a notificación da comunicación efectuarase mediante un anuncio no Boletín Oficial do Estado e no Diario Oficial de Galicia, dos datos catastrais da parcela. Considerando que o artigo 22.4 da Lei 3/2007, do 9 de abril, de prevención e defensa contra os incendios forestais de Galicia posibilita a este concello para a execución subsidiaria en caso de incumprimento dos traballos de xestión de biomasa, repercutindo os custes ás persoas responsables. Considerando que o artigo 22.6 da Lei 3/2007, do 9 de abril, de prevención e defensa contra os incendios forestais de Galicia establece a obriga das persoas responsables de facilitar os necesarios accesos ás entidades responsables dos traballos de xestión da biomasa, que non requirirán de ningunha autorización para a execución subsidiaria da xestión da biomasa nas redes de faixas de xestión. Acto a notificar: Orde de Execución (Exp.1585-2022) Interesado: EN INVESTIGACION Ref. Catastral: 36043A037003300000JM (Polígono 37 – Parcela 330) Plazo: 15 días naturais Ponte Caldelas, 16 de Agosto de 2022. Alcalde-Presidente do Concello de Ponte Caldelas, Miguel Gustavo Avella Viros.
APROBACIÓN DO EXPEDIENTE DE MODIFICACIÓN DE CRÉDITO
ADMINISTRACIÓN LOCAL — Municipal — Meaño (Presupostos e cadros de persoal, 15/07/2022)

Aprobado inicialmente polo Pleno da Corporación, en sesión ordinaria de data 7 de xullo de 2022, o expediente de modificación de créditos: suplemento de créditos 2/2022 e concesión de créditos extraordinarios 2/2022, financiado con cargo ao remanente líquido de tesourería para gastos xerais, exponse ao público na secretaría-intervención e no Portal de transparencia habilitado na sede electrónica desta mesma plataforma no enderezo hhttps://concellodemeano.sedeelectronica. gal/transparency do Concello de Meaño, ó abeiro do artigo 177 en relación co artigo 169 do R. D. Lvo.2/2004, do 5 de marzo, polo que se aproba o Texto Refundido da Lei Reguladora das Facendas Locais, mediante edicto publicado no Boletín Oficial da Provincia de Pontevedra, na páxina web e no Taboleiro de Edictos do Concello por un período de quince días hábiles, contados a partir do día seguinte ao da publicación deste anuncio no BOPP, para que os interesados/as poidan examina-lo expediente e presenta-las reclamacións ou suxerencias que estimen oportunas. O devandito expediente considerarase definitivamente aprobado de non presentarse reclamacións ao mesmo. Meaño, o alcalde Carlos Vieitez Fernández Documento asinado e datado dixitalmente ao marxe
R. P. DELEGANDO ATRIBUCIÓNS DA SRA. PRESIDENTA NO VICEPRESIDENTE SR. MOSQUERA–VACACIÓNS 19-26 AGOSTO 2022
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 22/08/2022)

A Presidencia, en uso das facultades que lle confire a normativa local vixente, dita a seguinte Con motivo da ausencia por vacacións, durante os días 19 ó 26 de agosto de 2022, ambos inclusive, desta Presidencia e, De conformidade co establecido nos artigos 63 e 67 do R. D. 2568/86, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, Delegar as atribucións desta Presidencia durante a miña ausencia, dende o día 19 ó 26 de agosto de 2022, ambos inclusive, no Sr. Vicepresidente desta Deputación, D. Amador Jose Camarasan Lucia. Da presente delegación darase conta ó Pleno na primeira sesión que celebre, e ós distintos Servizos e Departamentos da Deputación, sen prexuízo da súa integra publicación no BOPPO e na páxina web. Asinada dixitalmente na data que figura ao marxe D. Amador Jose Camarasan Lucia.- Gabinete Presidencia.- A todo o persoal desta Deputación (correo electrónico).- Páxina web.- Exemplar BOPPO.- Expediente Secretaría Xeral.-
ASUNCIÓN DAS FACULTADES DELEGADAS NA TENENCIA DE ALCALDÍA E NOMEAMENTO DE 2º TENENTE DE ALCALDESA
ADMINISTRACIÓN LOCAL — Municipal — Moaña (Outros documentos, notificacións e informacións públicas, 30/06/2022)

Con motivo da ausencia por vacacións da tenente de alcaldesa do 23 ao 30 de xuño de 2022, mediante decreto número 2022-0625 de data 22.06.2022 a alcaldesa resolveu, entre outros: - Asumir esta Alcaldía o exercicio das competencias e facultadas delegadas no seu día na concelleira que asume a Tenencia de alcaldesa, con asunción de todas aquelas facultades que foron delegadas na área de Servizos Obras, Participación Veciñal e Transparencia que lle competen á concelleira delegada, incluída a de dirixir os servizos correspondentes, desde o xoves 23 de xuño ata o xoves 30 de xuño de 2022, ambos inclusive. - Nomear 2º tenente de alcaldesa, ao concelleiro integrante da Xunta de Goberno Local: Don Carlos Juncal Costa, desde o xoves 23 de xuño ata o xoves 30 de xuño de 2022, ambos inclusive. O que se fai público en virtude do previsto no artigo 46.1 e 44.2 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. A alcaldesa Leticia Santos Paz (Documento asinado dixitalmente na marxe)